ILINK แรง 3 วันติด! พุ่งต่อ12% โบรกฯชี้กำไรQ3/61 ดีสุดของปีแนะซื้อหุ้น laggard เป้า8.40บ.
ILINK แรง 3 วันติด! พุ่งต่อ12% โบรกฯชี้กำไร Q3/61 ดีสุดของปี แนะซื้อหุ้น laggard เป้า 8.40 บ.โดย ณ เวลา 15.39 น. อยู่ที่ระดับ 5.05 บาท บวก 0.55 บาท หรือ 12.22% ด้วยมูลค่าซื้อขาย 10.65 ล้านบาท
2 พ.ย. 2561

ผู้สื่อข่าวรายงานว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 15.39 น. อยู่ที่ระดับ 5.05 บาท บวก 0.55 บาท หรือ 12.22% ด้วยมูลค่าซื้อขาย 10.65 ล้านบาท ราคาหุ้นวิ่งแรง 3 วันติดโดยนับตั้งแต่หุ้นยืนที่ระดับ 4.38 บาท เมื่อวันที่ 30 ต.ค.61 จนถึงล่าสุดหุ้นปรับตัวขึ้นแล้ว 14.15%

บล.โนมูระ พัฒนสิน ระบุในบทวิเคราะห์ว่า ILINK  มีมุมมอง Neutral ต่อแนวโน้ม ไตรมาส 3/61 คาดกำไรสุทธิ 75 ล้านบาท (+12% เทียบช่วงเดียวกันของปีก่อน+18% เทียบไตรมาสก่อนหน้า) เป็นไตรมาสดีสุดของปี สอดคล้องกับมุมมองที่ให้ไว้ โดยกำไรเติบโต เทียบช่วงเดียวกันของปีก่อนและ เทียบไตรมาสก่อนหน้า มีปัจจัยบวก 1) รายได้รวม (+22% เทียบช่วงเดียวกันของปีก่อน+4%เทียบไตรมาสก่อนหน้า) เติบโตตามรายได้ธุรกิจจัดจำหน่าย และรายได้ธุรกิจเทเลคอม
2) ค่าใช้จ่าย SG&amp;A เพิ่มขึ้น เทียบช่วงเดียวกันของปีก่อนน้อยกว่ารายได้ จากการลดค่าใช้จ่ายขายของธุรกิจจัดจำหน่าย
นอกจากนี้คาดว่า Gross margin ฟื้นตัว เทียบไตรมาสก่อนหน้า เป็น 18.3% ตาม margin ของธุรกิจ EPC และธุรกิจเทเลคอม ส่วน EBITDA margin ดีขึ้น เทียบช่วงเดียวกันของปีก่อนและ เทียบไตรมาสก่อนหน้า เป็น 14.4% ทิศทาง ไตรมาส4/61 คาดกำไรไม่เด่นตามธุรกิจจัดจำหน่ายและธุรกิจ EPC
ทั้งนี้มองว่า ILINK เป็นตัวเลือกหุ้น laggard ที่น่าสนใจในกลุ่มสื่อสารขนาดเล็กที่ศึกษา โดยปัจจุบันซื้อขาย PBV ต่ำกว่า 1 เท่า น่าจะมีสาเหตุ 1) การประมูลงานใหญ่ล่าช้าและมีแนวโน้มแข่งขันสูง 2) ความไม่แน่นอนของการบันทึกค่าปรับงาน AOT เพิ่มจากในไตรมาส4/61 อย่างไรก็ตามมองว่า 2 ประเด็นนี้ จะไม่ส่งผลกระทบอย่างมีนัยสำคัญต่อปัจจัยพื้นฐานบริษัท
คงคำแนะนำ BUY เป้าหมาย 8.40 บาท เนื่องจากราคาหุ้น laggard สุดในกลุ่มสื่อสารขนาดเล็ก โดยซื้อขาย PBV ต่ำกว่า 1 เท่า ซึ่งน่าจะมีสาเหตุ 1) การประมูลงานใหญ่ล่าช้าและมีแนวโน้มแข่งขันสูง 2) ความไม่แน่นอนของการบันทึกค่าปรับงาน AOT เพิ่มจาก 4Q17 (-25 ล้านบาท) อย่างไรก็ตาม มองว่า 2 ประเด็นนี้ จะไม่ส่งผลกระทบอย่างมีนัยสำคัญต่อปัจจัยพื้นฐานบริษัท และมองว่าบริษัทมีโอกาสได้ประโยชน์จากการลงทุนด้านเทคโนโลยีรองรับนโยบาย Thailand 4.0